Два дни след нападението над Пърл Харбър, „Айдахо“, заедно с еднотипния кораб „Мисисипи“, потегля от Исландия, за да се присъедини към Тихоокеанския Флот на САЩ. Преминава през Панамския канал и на 31 януари 1942 г. пристига в Сан Франциско. „Айдахо“ провежда бойна подготовка в Калифорнийски води и преминава в Пърл Харбър. Там линкорът участва в бойно патрулиране до октомври 1942 г., след което преминава във военната корабостроителница Пюджет Саунд, за модернизация на въоръженията. Оригиналната батарея 127 мм оръдия е демонтирана, за да се освободи място за зенитни картечници. След завършването на работите, „Айдахо“ отново влиза във войната. На 7 април 1943 г. осъществява поддръжка на американските войски в операцията на Алеутските острови. Там той става флагман на съединението кораби действащи около Ату. На 11 май линкорът оказва поддръжка с оръдеен огън на армейските части на Съединените щати. От 15 август до 24 август 1943 г. линкорът участва в мащабната операция на ВМС на САЩ за освобождаването на остров Киска без да е известно, че японският гарнизон е евакуиран още преди две седмици. От 15 август линкорът води интензивен огън от оръдията на ГК по крайбрежието. Японците евакуират своите гарнизони от острова в края на юли, изоставяйки последната си опорна точка на Алеутските острови.